Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Strategia jaro por Tutmondaj Voĉoj
#000004
Pasintmonate la kerna teamo de Global Voices [Tutmondaj Voĉoj] kunvenis en kvartaga seminario en Meksikurbo. Ni kutime renkontiĝas unu fojon jare, sed la lasta fojo, kiam ni povis kunvenigi ĉiujn, estis januaro 2015 post la GV-pintkunveno en Cebuo, la Filipinoj. Kvankam ni jam plene efike laboras en nia virtuala skipo, nenio povas anstataŭi kelkajn tagojn vizaĝ-al-vizaĝajn por diskutadi pri malfacilaj problemoj, elpensi novajn ideojn kaj ellabori planojn por projektoj.
#000006
Neniu planada sesio estas kompleta sen nubo da koloraj gluslipoj sur muro!
#000007
Nia renkontiĝo en Meksikurbo enfokusiĝis al revado kaj strategia planado, ĉar 2017 promesas esti decida jaro en la estonteco de Global Voices. Ni alfrontas multiĝon de minacoj al la ideo de vero en novaĵoj kaj informoj en multaj landoj ĉirkaŭ la mondo. Tio estas akcelata tendenco, kiun ni observadis kaj kontraŭbataladis ekde nia fondiĝo antaŭ pli ol jardeko. Samtempe retaj interparoloj nun okazas ĉefe en sociaj retoj ordigitaj per algoritma filtrado de artikoloj kaj voĉoj, kreante filtrilojn por niaj realoj, kiuj povas impresi totalisme. Estas bedaŭrinde, sed ne surprize scii, ekzemple, ke la Interreto en Mjanmaro nun estas plejparte en Facebook [Fejsbuko], kaj ke en multaj komunumoj la aplikada tavolo estas la sola parto de la interreto, kiun homoj spertas.
#000008
Kompreneble la ideo, ke reta spaco iam estis libera kaj malferma, ĉiam estas suspektinda en komunumoj kutimiĝintaj al ampleksaj registaraj filtrado kaj gvatado. Tio estas vera ankaŭ tie, kie multaj el ni loĝas kaj laboras, ekzemple en Ĉinio, Barejno aŭ sub registaroj, kiuj lasttempe kondutas agreseme, kiel en Turkio.
#000009
La defioj, kiujn ni renkontis, kiam ni grupiĝis kiel komunumo, restas same grandaj kiel tiam, sed ilia naturo ŝanĝiĝis. Ni havas malpli da videbleco kaj eble malpli da konscio pri la entreprenoj de ciferecaj amaskomunikiloj, kiuj peras niajn pensojn. Ni povas vidi tiun ŝanĝon en la maniero, kiel legantoj rilatas al ni. Ekzemple pintoj en reta trafiko en Global Voices kutime sekvas okazaĵojn en reala vivo. Kiam tertremo okazis en la provinco Siĉuano en Ĉinio en 2008, ni sciis, ke intereso pri niaj artikoloj estas ligita al la propravoĉa dokumentado, kiun ĉinaj civitanoj kundividis rete, kaj kiun ni tradukis kaj analizis. En 2011 nia kresko en reta trafiko estis rekte ligita al nia raportado pri la arabaj ribeloj kaj la japanaj tertremo kaj cunamo, kaj tra la tuta tempo ni povis vidi periodajn pintojn en reta trafiko ligitajn al mondaj okazaĵoj — naturaj katastrofoj, politikaj ribeloj kaj ŝanĝoj, protestoj kaj konfliktoj.
#000010
Sed dum la lastaj jaroj ni vidis ŝanĝon en atento kaj rilatiĝo. Nun trafikaj pintoj akordas ankaŭ kun retaj fenomenoj, kiuj estas malligitaj aŭ forte interperataj de retaj fenomenoj. Ili estas atentataj okazaĵoj prefere ol efektivaj okazaĵoj — kreitaj kaj influitaj de algoritmoj. Ekzemplo estas la efiko de incita pepaĵo de Donald Trump, kiu ricevas pli da tempo kaj atento pere de amaskomunikilaj fluoj ol aliaj pli gravaj temoj, kiuj eble okazis en la sama tempo. Tiuj fundamentaj okazaĵoj eble eskapas la konscion de vasta publiko, ĉar artikoloj pri ili ne ricevas, intence aŭ hazarde, la algoritman favoron donitan al pli simpla, sensacia artikolo.
#000011
Ni en Global Voices neniam trovis, ke la debato inter reta skeptikismo kaj reta utopiismo estas interesa aŭ utila. Ni enfokusiĝas unue al la ofte senorda areno de homaj interago kaj komunikado, kaj rekonas ke teknologioj estas iloj desegnitaj kaj konstruitaj kun trajtoj, kiuj povas utili aŭ malutili al homaj interesoj. Kompreneble, estas malfacile antaŭdiri la moralajn efikojn de la plejmulto de teknologioj. Dum eblas desegni teknologiojn surbaze de principoj kiel malfermiteco, transpontado aŭ kunsentado, kies intenco, kompreneble, estas neniam sufiĉa en si mem por garantii profiton al individuoj, komunumoj aŭ publikoj. La simpla kialo estas, ke ni ne ĉiuj konsentas, kiujn valorojn subtenu niaj socioj.
#000013
Dirinte tion, ni akre konscias, ke valoroj ligitaj kun merkatoj kaj registara regado ĉiam pli dominas la interreton kaj poŝtelefonajn retojn. Iuj kredas, ke tiuj valoroj estas motoroj de homa progreso; la interesoj de merkatoj kaj registaroj estas ne nepre samaj. Tamen, iliaj interesoj estas interplektitaj en la deziro kompreni, katalogi kaj ordigi homajn aktivecojn, kun la rezulto, ke multe da nia enreta vivo estas senĉese observata kaj gvatata de socikomunikilaj firmaoj, de triapartiaj aplikaĵoj kaj reklamantoj, kaj registaraj agentoj. Registaroj en tro multaj landoj konscias kaj penas bridi enretan komunikadon, klopodante administri, kontroli kaj regi siajn loĝantarojn, ĉu kiel parto de strategio de organizita aŭtoritatismo, aŭ ĉu por sekvi spurojn de popolgrupoj, kiujn ili malfidas. Ili tro ofte konsideras la tutan ideon de civitanaj komunikiloj — de la cifereca tavolo de komunikado, kiu akompanas kaj pligrandigas niajn vivojn — kiel minacon al ordo, kaj kiel minacon al la multaj potencoleviloj regataj de registaroj, reguligantaj oligarkiojn, reĝimojn aŭ etnajn, religiajn aŭ ekonomiajn plimultojn.
#000014
Konsekvence, produktado de niaspecaj artikoloj fariĝis pli komplika, riska kaj foje simple danĝera. La kontribuantoj en Bangladeŝo, Etiopio, Sirio, Barejno, Makedonio, Maroko, Venezuelo, Kubo kaj multaj aliaj landoj ricevis personajn minacojn en 2016. Iuj individuoj decidis ĉesigi verkadon aŭ kontribuon al Global Voices kaj aliaj retaj komunikiloj pro timo pri sia sekureco. Aliaj preferis memcenzuri sin, aŭ en kelkaj okazoj, translokiĝi al aliaj landoj.
#000015
Ni antaŭvidas, ke tiuj specoj de minacoj daŭros en la estonteco. Ni ne havas iluziojn, ke la aro de taktikoj disponeblaj por subpremi paroladon en tro multaj landoj estas varia kaj efektiva — de kampanjoj de misinformado, kiuj distordas kaj konfuzas, kiel la nuna histerio pri falsaj novaĵoj, ĝis minacoj al sistemoj kiel DDOS-atakoj; al pli rektaj formoj de premado kiel malŝirmado, enrompo kaj ŝtelo de personaj informoj; al sufokaj leĝoj kutime uzataj por silentigi aŭ enkarcerigi; al fizika perforto kaj mortigo.
#000016
Eniri kaj partopreni en la pli kaj pli kontraŭstaran, malamikan arenon de publika parolado nun impresas multajn senkuraĝige, eĉ minace. Kaj ni eĉ scias, ke tiuj, kiuj atakas, povas mem fariĝi celoj en la sekvonta ciklo de malico. La ĉina modelo de la retserĉado pere de homoj anstataŭ maŝino, nomata homkarna serĉilo (人肉搜索, Rénròu Sōusuǒ) estas aplikebla al ni ĉiuj. La ideo pri la popolamaso denove ŝanĝiĝas reen al la pratempa difino aplikita en la 19-a kaj 20-a jarcentoj por priskribi niajn pli mallumajn, pli perfortajn memojn envolvitajn en grupa dinamiko. En tiu kunteksto, komunumoj de apogo kaj praktiko, kiuj luktas por principoj kaj normoj por reta parolado, estas pli viglaj ol iam antaŭe.
#000017
Tiu penso rekondukas min al niaj konversacioj en Meksikurbo. Ni pasigis multan tempon parolante pri lingvo — pri vortoj, kiuj povus kapti la esencon de la ekzistokialo de Global Voices. Post multaj provoj ni elpensis simplan, energiplenan skizon de principodeklaro, kiu estas, mi esperas, la deirpunkto por ajna strategio, kaj eble iel, estas strategio en si mem. Ĝi tekstas jene:
#000018
Ni agnoskas kaj deklaras, ke atento al individuo kaj homaj rilatoj estas esencaj por konstrui pontojn inter landoj kaj lingvoj senkonsidere de origino, pozicio aŭ aliro al potenco.
#000020
The Bridge prezentas personajn eseojn, komentariojn kaj kreivan ne-fikcion, kiuj prilumas diferencojn en percepto inter loka kaj internacia raportado de novaĵ-eventoj, el la unika perspektivo de membroj de la komunumo de Global Voices. Vidpunktoj esprimitaj ne nepre reprezentas la opinion de la komunumo entute. % context_listing_link%
#000021
Civitanaj komunikilojHomaj rajtojIdeojKomunikiloj kaj ĵurnalismoParolliberecoThe Bridge
#000022
Plej novaj artikoloj pri Civitanaj komunikiloj
#000023
Meksika kolektivo kiu piratas librojn por kundividi kulturon alfrontas blokadojn
#000026
Germinda Casupá, ĉikita indiĝeno fronte al fajro kaj masklismo
#000027
Retpoŝto (ne estos publikigata) (deviga)
#000030
Aboni komentojn de ĉi tiu artikolo per retpoŝto
#000031
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000032
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000033
Speciala danko al niaj multaj subtenantoj
#000034
Bonvolu subteni nian gravan laboron
#000035